
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 10P/9/2026 7626200225 04. 06. 2026 JUDr. Miroslav Juričko ECLI:SK:OSSN:2026:7626200225.5
Rozsudok bez odôvodnenia Okresný súd Spišská Nová Ves, sudcom JUDr. Miroslavom Juričkom, v právnej veci maloletých detí: A. B., nar. XX.XX.XXXX, C. B., nar. XX.XX.XXXX, D. E., nar. XX.XX.XXXX, všetky trvale bytom F. XXXX/XX, D., zastúpené kolíznym opatrovníkom Obcou F., deti rodičov: matka C. B., nar. XX.XX.XXXX, trvale bytom F. XX, D., t.č. ÚVTOS Sučany – Martin, otec mal. A. a C. neuvedený, otec mal. D.: A. E., nar. XX.XX.XXXX, trvale bytom D. XXXX/XX, G., t.č. v ÚVTOS, Kpt. Nálepku 1, priečinok 113, Prešov, na návrh navrhovateľa: Úrad práce, sociálnych vecí a rodiny Spišská Nová Ves, za účasti Okresnej prokuratúry Spišská Nová Ves, v konaní o návrhu na uloženie výchovného opatrenia, takto rozhodol: I. Nariaďuje sa u maloletého A. B., nar. XX.XX.XXXX, maloletého D. E., nar. XX.XX.XXXX a maloletého C. B., nar. XX.XX.XXXX výchovné opatrenie, na účely zabezpečenia odbornej pomoci maloletým deťom a zabezpečenia úpravy rodinných a sociálnych pomerov maloletých detí - pobyt v zariadení na dobu najdlhšie šiestich mesiacov, ktoré budú vykonávať v Centre pre deti a rodiny Slovenské Nové Mesto, Hlavná 28, 076 33 Slovenské Nové Mesto, počnúc od právoplatnosti tohto rozhodnutia. II. Žiaden z účastníkov nemá právo na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

